
សារសម្រាប់ដៃគូអំពីជំងឺ ក្លាមីឌៀ (Chlamydia)
ដៃគូព្យាបាលរហ័ស (EPT)

ថ្ងៃទី ២៨ ខែមករា ឆ្នាំ ២០២២

ព័ត៌មានសំខាន់ៗអំពីសុខភាពផ្លូវភេទរបស់អ្នក៖ សូមអានទំព័រទាំងសងខាងដោយប្រុងប្រយ័ត្ន។  

ប្រសិនបើអ្នកមានសំណួរអំពីថ្នាំសម្រាប់ជំងឺក្លាមីឌៀ សូមទាក់ទងអ្នកផ្តល់សេវាថែទាំសុខភាពរបស់អ្នក។  

សម្រាប់ព័ត៌មានបន្ថែមអំពីជំងឺក្លាមីឌៀ និងជំងឺកាមរោគ (STDs) ផ្សេងទៀត សូមចូលទៅគេហទំព័ររបស់ ក្រសួងសុខាភិបាលសាធារណៈរដ្ឋ Massachusetts តាមរយៈ www.mass.gov/dph/cdc/std។

ហេតុអ្វីបានជាខ្ញុំត្រូវទទួលថ្នាំ ឬវេជ្ជបញ្ជាសម្រាប់ថ្នាំ?
ដៃគូរួមភេទរបស់អ្នកទើបតែត្រូវបានព្យាបាលជំងឺកាមរោគ (STD) ហៅថា ជំងឺក្លាមីឌៀ។ អ្នកក៏អាចមានជំងឺ នេះដែរ។ នោះហើយជាមូលហេតុដែលដៃគូរួមភេទរបស់អ្នកយកវេជ្ជបញ្ជា ឬថ្នាំមកឱ្យអ្នក ដើម្បីព្យាបាលជំងឺ ក្លាមីឌៀ។ អ្នកគួរតែលេបថ្នាំនេះឱ្យបានឆាប់តាមដែលអាចធ្វើទៅបាន។
តើ​ជំងឺ​ក្លាមីឌៀគឺ​ជា​អ្វី ហើយ​តើ​មាន​សញ្ញា និង​រោគសញ្ញា​អ្វីខ្លះ?
ជំងឺក្លាមីឌៀ គឺជាការឆ្លងមេរោគទូទៅមួយដែលទាំងបុរស និងស្ត្រីអាចឆ្លងពីការរួមភេទតាមទ្វារមាស រន្ធគូទ ឬមាត់។ ចំពោះមនុស្សភាគច្រើន មិនមានរោគសញ្ញាទេ។ ប៉ុន្តែប្រសិនបើអ្នកមានឆ្លងមេរោគ ទោះបីជាមិន មានរោគសញ្ញាក៏ដោយ អ្នកនៅតែអាចចម្លងវាទៅដៃគូរួមភេទ។  
	ស្ត្រីជាមួយនឹងសញ្ញា ឬរោគសញ្ញាអាចមាន៖
	បុរសជាមួយនឹងសញ្ញា ឬរោគសញ្ញាអាចមាន៖

	· ទឹករំអិលពណ៌លឿង ឬពណ៌សចេញពីទ្វារមាស
· ឈឺចាប់ ឬហូរឈាមអំឡុង ឬក្រោយពេលរួមភេទ
· ការហូរឈាមរវាងពេលមករដូវ
· ក្រហាយ ឬឈឺចាប់ពេលអ្នកបត់ជើងតូច
· ឈឺពោះផ្នែកខាងក្រោម រមួលក្រពើ និងឈឺខ្នង
· ចង្អោរ
· គ្រុនក្តៅ
	· ទឹករំអិលពណ៌លឿង ឬស (ដំណក់ទឹក) ចេញពីលិង្គ
· ក្រហាយ ឬឈឺចាប់ពេលអ្នកបត់ជើងតូច
· ក្រហាយ ឬរមាស់នៅត្រង់មាត់លិង្គ
· ឈឺចាប់ ឬហើមនៅក្នុងពងស្វាស (ពង)


ជំងឺក្លាមីឌៀដែលមិនត្រូវបានព្យាបាលអាចនាំធ្វើឱ្យអ្នកមិនអាចបង្ករកំណើត (មិនអាចមានកូនបាន)។ ចំពោះស្ត្រី ជំងឺក្លាមីឌៀដែលមិនបានព្យាបាល អាចបណ្តាលឱ្យមានជំងឺរលាកអាងត្រគាក (PID) ដែលអាចមាន ការឈឺចាប់ខ្លាំង។ ចំពោះបុរស ជំងឺក្លាមីឌៀដែលមិនបានព្យាបាល អាចបណ្តាលឱ្យមានការឆ្លងមេរោគ និងឈឺចាប់នៅក្នុងពងស្វាស។
តើ​អ្វី​ទៅ​ជា​វិធី​ព្យាបាល​ជំងឺ​ក្លាមីឌៀ?
ជំងឺក្លាមីឌៀជាធម្មតាត្រូវបានព្យាបាលដោយថ្នាំអង់ទីប៊ីយោទិក doxycycline ឬ azithromycin។ ថ្នាំអង់ទីប៊ី យោទិកទាំងនេះមិនព្យាបាលជំងឺកាមរោគដទៃទៀត ដូចជាជំងឺស្វាយ (syphilis) ឬជំងឺប្រមេះទឹកបាយ (gonorrhea) ទេ។
ថ្ងៃនេះអ្នកទទួលបានថ្នាំ ដុកស៊ីស៊ីគ្លីន (doxycycline) ឬ អាស៊ីត្រូម៉ីស៊ីន (azithromycin) ឬវេជ្ជបញ្ជាទិញថ្នាំ អង់ទីប៊ីយ៉ូទិកពីឱសថស្ថាន។ មុនពេលអ្នកលេបថ្នាំនេះ សូមអានព័ត៌មានខាងក្រោមដោយប្រុងប្រយ័ត្ន។
1. ប្រសិនបើអ្នកមានបញ្ហាណាមួយខាងលើនេះ សូមទៅជួបគ្រូពេទ្យឱ្យបានឆាប់តាមដែលអាចធ្វើទៅបាន ព្រោះអ្នកប្រហែលជាត្រូវការថ្នាំខ្លាំងជាងនេះ។
	· ឈឺពោះ
· រមួលក្រពើ
	· ចង្អោរ
· ក្អួត
	· គ្រុនក្តៅ
· ឈឺចាប់ក្នុងពងស្វាស (ពង)


2. កុំ លេបថ្នាំនេះមុនពេលពិគ្រោះជាមួយអ្នកផ្តល់សេវាថែទាំសុខភាព ឬឱសថការីរបស់អ្នក ប្រសិនបើ៖
· អ្នកមានអាឡែស៊ីជាមួយថ្នាំណាមួយ
· អ្នកមានបញ្ហាសុខភាពធ្ងន់ធ្ងរ ដូចជាជំងឺតម្រងនោម បេះដូង ថ្លើម ឬប្រកាច់
ប្រសិនបើអ្នកមិនអាចលេបថ្នាំនេះបានទេ ដោយសារតែបញ្ហាសុខភាព ឬអាឡែស៊ីផ្សេងទៀត សូមទៅជួបគ្រូ ពេទ្យឱ្យបានឆាប់ ដើម្បីទទួលបានការព្យាបាលជំងឺក្លាមីឌៀដ៏ល្អបំផុតសម្រាប់អ្នក។
3. តើខ្ញុំត្រូវលេបថ្នាំនេះដោយរបៀបណា?
· ដុកស៊ីស៊ីគ្លីន៖ លេប ១ គ្រាប់ (១០០ មីលីក្រាម) ពីរដងក្នុងមួយថ្ងៃតាមមាត់ រយៈពេល ៧ ថ្ងៃ។
· អាស៊ីត្រូម៉ីស៊ីន៖ លេបថ្នាំម្តងទាំងអស់ តាមមាត់។
· ប្រសិនបើអ្នកក្អួតក្នុងរយៈពេលមួយម៉ោងបន្ទាប់ពីលេបថ្នាំ អ្នកនឹងត្រូវទៅយកថ្នាំបន្ថែមពីគ្លីនិក ឬអ្នកផ្តល់សេវាថែទាំសុខភាពរបស់អ្នក ពីព្រោះថ្នាំនោះមិនមានពេលបញ្ចេញប្រសិទ្ធភាព។
· កុំ​ចែក​រំលែក​ថ្នាំ​នេះ​ជាមួយ​អ្នក​ដទៃ។
4. ចុះបើខ្ញុំមានផ្ទៃពោះ ឬគិតថាខ្ញុំអាចនឹងមានផ្ទៃពោះ?
ជំងឺក្លាមីឌៀអាចចម្លងពីម្តាយទៅកូនក្នុងពេលពពោះ ហើយអាចបង្កបញ្ហាសុខភាពដល់ទារក។ ប្រសិនបើអ្នក មានផ្ទៃពោះ អ្នកគួរតែប្រើថ្នាំអាហ្សីត្រូម៉ីស៊ីនដើម្បីព្យាបាលការឆ្លងមេរោគក្លាមីឌៀ។ សូមទៅជួបគ្រូពេទ្យរបស់ អ្នកឱ្យបានឆាប់តាមដែលអាចធ្វើទៅបាន។ ចូរប្រាប់ពួកគេថា អ្នកត្រូវព្យាបាលដោយសារតែដៃគូរួមភេទមាន ជំងឺក្លាមីឌៀ។ កុំប្រើថ្នាំដុកស៊ីស៊ីគ្លីន ប្រសិនបើអ្នកមានផ្ទៃពោះ។
5. ចុះបើខ្ញុំកំពុងលេបថ្នាំពន្យារកំណើត?
ថ្នាំគ្រាប់ពន្យារកំណើតអាចនឹងមិនមានប្រសិទ្ធភាពល្អទេ ប្រសិនបើអ្នកកំពុងប្រើថ្នាំ ដុកស៊ីស៊ីគ្លីន ។ សូមប្រើវិធីពន្យារកំណើតប្រភេទផ្សេងទៀត នៅពេលអ្នកកំពុងប្រើថ្នាំនេះ។
6. តើខ្ញុំគួរធ្វើអ្វីបន្ទាប់ពីលេបថ្នាំនេះហើយ?
· កុំរួមភេទតាមទ្វារមាស រន្ធគូថ ឬមាត់ រហូតដល់អ្នក និង ដៃគូរួមភេទ បានឈប់ប្រើថ្នាំ ដុកស៊ីស៊ីគ្លីន រយៈពេល 7 ថ្ងៃ។ កុំរួមភេទតាមទ្វារមាស រន្ធគូថ ឬមាត់ យ៉ាងហោចណាស់ប្រាំពីរថ្ងៃ បន្ទាប់ពីអ្នក និងដៃគូរួមភេទ បានលេបថ្នាំ អាស៊ីត្រូម៉ីស៊ីន ។  វាត្រូវចំណាយពេលប្រាំពីរថ្ងៃសម្រាប់ថ្នាំអង់ទីប៊ីយោទិកដើម្បីព្យាបាលជំងឺក្លាមីឌៀ។ អ្នកអាចឆ្លងជំងឺក្លាមីឌៀម្តងទៀត ប្រសិនបើអ្នករួមភេទមុនពេលថ្នាំមានប្រសិទ្ធភាពលើអ្នក និងដៃគូរបស់អ្នក។
· ពិនិត្យរកជំងឺកាមរោគផ្សេងៗទៀត។  ថ្នាំនេះមិនព្យាបាលជំងឺកាមរោគផ្សេងទៀតទេ។ទោះបីជាអ្នកលេបថ្នាំនេះក៏ដោយ វាជាការសំខាន់ណាស់ ក្នុងការធ្វើតេស្តរកជំងឺកាមរោគផ្សេងទៀត ពីព្រោះមនុស្សអាចមានមេរោគច្រើនជាងមួយក្នុងពេលតែ មួយ។ សូមទៅជួបអ្នកផ្តល់សេវាថែទាំសុខភាពរបស់អ្នក ដើម្បីពិនិត្យរកជំងឺប្រមេះទឹកបាយ ជំងឺស្វាយ និងជំងឺអេដស៍។
7. តើ​ផល​ប៉ះពាល់​ទូទៅ​នៃ​ថ្នាំ​នេះ​មាន​អ្វីខ្លះ?
ថ្នាំទាំងអស់អាចបណ្តាលឱ្យមានផលប៉ះពាល់។ ប៉ុន្តែ ភាគច្រើនមនុស្សមិនមានផលប៉ះពាល់ ឬមានតែផល ប៉ះពាល់តិចតួចប៉ុណ្ណោះ។ ផលប៉ះពាល់មួយចំនួនដែលអាចកើតមានពីថ្នាំ doxycycline ឬ azithromycin រួមមាន រាគ ឈឺពោះ ចុកពោះ ឈឺក្បាល និងក្អួតចង្អោរ។ សូមចងចាំថា ប្រសិនបើអ្នកក្អួត ក្នុងរយៈពេល មួយម៉ោងបន្ទាប់ពីលេបថ្នាំ អ្នកត្រូវលេបថ្នាំបន្ថែម។
8. ចុះបើខ្ញុំមានប្រតិកម្មអាលែហ្សីបន្ទាប់ពីលេបថ្នាំនេះ?
ប្រតិកម្មអាលែហ្សីធ្ងន់ធ្ងរខ្លាំងគឺកម្រមានណាស់ ប៉ុន្តែវាក៏អាចកើតឡើងបានដែរ។
	ប្រសិនបើអ្នកមានបញ្ហាណាមួយទាំងនេះ បន្ទាប់ពីលេបថ្នាំនេះ សូមទូរស័ព្ទទៅ 911 ឬទៅបន្ទប់សង្គ្រោះ បន្ទាន់៖

	· ពិបាកដកដង្ហើម/តឹងទ្រូង
· ស្ទះបំពង់ក
· ហើមបបូរមាត់ ឬអណ្តាត
· កន្ទួលកហម (ដុំពកលើស្បែកដែលរមាស់)


ប្រសិនបើអ្នកមានប្រតិកម្មអាលែហ្សី៖ នៅពេលដែលអ្នកមានអារម្មណ៍ធូរស្រាល សូមផ្ញើអ៊ីមែលទៅកាន់ DPH-BIDLS-DSTDP-Clinical@mass.gov ដើម្បីឱ្យក្រសួងសុខាភិបាលអាចស្វែងយល់ ថាតើមានមនុស្សប៉ុន្មាននាក់ មានបញ្ហាជាមួយថ្នាំនេះ។
តើ​អាច​ការពារ​ជំងឺ​ខ្លាមីឌៀ​បានដោយ​របៀប​ណា?
ប្រសិនបើអ្នករួមភេទ ការប្រើប្រាស់ស្រោមអនាម័យឱ្យបានត្រឹមត្រូវ រាល់ពេលដែលអ្នករួមភេទគ្រប់ប្រភេទ អាចកាត់បន្ថយឱកាសឆ្លងជំងឺកាមរោគ។ ការពិនិត្យរកជំងឺកាមរោគយ៉ាងហោចណាស់ម្តងក្នុងមួយឆ្នាំ ក៏ជាវិធីដ៏ល្អមួយដើម្បីរក្សាសុខភាពផងដែរ។

